**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO**

|  |
| --- |
| **DĖL PAVEDIMO KLAIPĖDOS MIESTO SAVIVALDYBĖS ADMINISTRACIJOS DIREKTORIUI ATLIKTI JURIDINIO ASMENS DALYVIO KOMPETENCIJAI PRISKIRTŲ TEISIŲ ĮGYVENDINIMĄ IR PAREIGŲ VYKDYMĄ ASOCIACIJOJE KLAIPĖDOS ŽUVININKYSTĖS VIETOS VEIKLOS GRUPĖJE** |

 **1. Sprendimo projekto esmė, tikslai ir uždaviniai.**

Sprendimo tikslas – pavesti Klaipėdos miesto savivaldybės administracijos direktoriui atlikti juridinio asmens dalyvio kompetencijai priskirtų teisių į įgyvendinimą ir pareigų vykdymą asociacijoje Klaipėdos žuvininkystės vietos veiklos grupė (toliau – KŽVVG).

**2. Projekto rengimo priežastys ir kuo remiantis parengtas sprendimo projektas.**

Klaipėdos miesto savivaldybės taryba 2015 m. spalio 29 d. sprendimo Nr. T2-273 „Dėl pritarimo dalyvauti asociacijos Klaipėdos žuvininkystės vietos veiklos grupės veikloje“ (naujausia savivaldybės tarybos sprendimo redakcija – 2016 m. liepos 28 d. sprendimas Nr. T2-215) yra nusprendusi dalyvauti KŽVVG veikloje ir delegavusi savivaldybės atstovus atstovauti valdymo organe. Siekiant pagreitinti savivaldybės atstovų delegavimo į KŽVVG valdybą bei visuotinį susirinkimą procedūras, siūloma vadovaujantis Vietos savivaldos įstatymo 16 straipsnio 3 dalies 9 punktu, juridinio asmens dalyvio kompetencijai priskirtų teisių įgyvendinimą ir pareigų vykdymą KŽVVG paskirti atlikti Savivaldybės administracijos direktoriui.

**3. Kokių rezultatų laukiama**

 Pavedus juridinio asmens dalyvio kompetencijai priskirtų teisių įgyvendinimą ir pareigų vykdymą KŽVVG atlikti Savivaldybės administracijos direktoriui, būtų galima greičiau priimti sprendimus dėl atstovų delegavimo į KŽVVG valdybą ir narių visuotinį susirinkimą.

 **4. Sprendimo projekto rengimo metu gauti specialistų vertinimai.**

 Neigiamų vertinimų negauta

 **5. Išlaidų sąmatos, skaičiavimai, reikalingi pagrindimai ir paaiškinimai.**

 Nėra

 **6. Lėšų poreikis sprendimo įgyvendinimui.**

 Papildomų lėšų sprendimo įgyvendinimui neprireiks.

 **7. Galimos teigiamos ar neigiamos sprendimo priėmimo pasekmės.**

Teigiama pasekmė – su KŽVVG valdymu susiję klausimai bus sprendžiami greičiau ir efektyviau.

Strateginio planavimo skyriaus vedėja Indrė Butenienė